Virallinen lehti nro C 181 , 24/06/1996 s. 0047



B4-0685, 0686, 0690, 0694, 0695 ja 0696/96 Päätöslauselma 3. - 4. kesäkuuta 1996 kokoontuneen maatalousasiain neuvoston BSE:n torjuntatoimenpiteitä koskevien päätösten seurauksista Euroopan parlamentti, joka - ottaa huomioon neuvoston julkilausuman sekä 3. ja 4. kesäkuuta 1996 Luxemburgissa kokoontumneen maatalousasiain neuvoston päätelmät, - ottaa huomioon 22. tammikuuta 1993 antamansa päätöslauselman ((EYVL C 42, 15.2.1993, s. 273)) BSE-taudista (Bovine Spongiform Encephalopathy) ja 28. maaliskuuta 1996 antamansa päätöslauselman ((EYVL C 117, 22.4.1996, s. 55)) komission toimenpiteistä BSE-taudin johdosta, - odottaessaan komission päätöksiä sellaisina kuin puheenjohtaja Santer niistä on ilmoittanut, A. katsoo, että Euroopan unioni ja jäsenvaltiot ovat velvollisia asettamaan ehdottomalle etusijalle kuluttajien terveyden suojaamisen olivatpa lyhyen aikavälin taloudelliset, poliittiset ja sosiaaliset pakkokeinot minkälaisia tahansa, B. katsoo, että tiukkojen ja valvottavissa olevien toimenpiteiden käyttöönotto BSE:n hävittämiseksi voi palauttaa kuluttajien luottamuksen naudanlihan kulutukseen EU:ssa, ja tämä auttaa osaltaan palauttamaan EU:n naudanlihamarkkinat ennalleen ja palauttamaan koko naudanliha-alan (tuotanto, jalostus, kauppa ja jakelu) taloudellisen tasapainon, C. katsoo, että BSE:n hävittämiseen tähtäävät tiukat ja valvottavissa olevat toimenpiteet oikeuttaisivat naudanlihan vientikiellon asteittaisen purkamisen, ja tähän sisällytetään tuotteen tinkimätön valvonta, mikä mahdollistaa kuluttajien suojelun takaamisen, D. katsoo, että ei voida hyväksyä Yhdistyneen kuningaskunnan päätöstä olla olematta enää yhteistyössä EU:n neuvoston päätöksentekoprosessissa brittiläistä naudanlihaa koskevan kiellon purkamiseen asti, ottaen huomioon että tällainen päätös on tehty Euroopan unionin kannalta erittäin ratkaisevalla hetkellä, erityisesti hallitusten välisen konferenssin suhteen, E. katsoo, että komission ilmoittamat naudanliha-alan erityiset tukitoimenpiteet on toteutettava mahdollisimman pikaisesti unionin karjankasvattajien kärsimien tappioiden korvaamiseksi ja alan romahtamisen estämiseksi, 1. Pahoittelee, että 3. ja 4. kesäkuuta 1996 kokoontunut maatalousasiain neuvosto ei kyennyt etenemään BSE:tä koskevan päätöksensä tekemisessä; 2. Katsoo kuitenkin, että Yhdistyneestä kuningaskunnasta peräisin olevaa naudanlihaa koskevan tuontikiellon poistaminen ei tässä vaiheessa ole suotavaa, koska Ison-Britannian hallituksen ilmoittamia teurastus- ja hävitystoimia ei vielä ole pantu täydellisesti täytäntöön; 3. Kehottaa komissiota ryhtymään kaikkiin mahdollisiin toimiin, joilla voidaan laukaista nykyinen tilanne, joka saattaisi vaarantaa Euroopan yhdentymiskehityksen jatkumisen tulevaisuudessa, ja takaamaan eläinlääketieteellisen komitean riippumattomuuden ja itsenäisyyden ja komitean päätösten kunnioitettamisen ja täydellisen noudattamisen poikkeamatta sen päätelmistä; 4. Korostaa, että BSE-kriisissä on ennen kaikkea kyse kuluttajien luottamuksen menettämisestä ja että brittiläisten naudanlihatuotteiden vientikiellon purkaminen onnistuu ainoastaan, jos toteutetaan riittäviä toimenpiteitä kuluttajien luottamuksen palauttamiseksi, sillä tämän epäonnistuessa kiellon lieventäminen johtaa ainoastaan naudanlihatuotteiden kulutuksen vähenemiseen entisestään unionissa ja naudanliha-alan kaikkien toimijoiden (tuotanto, jalostus, kauppa ja jakelu) uuteen tulojen menetykseen; 5. Kehottaa komissiota, jäsenvaltioiden hallituksia ja erityisesti Yhdistyneen kuningaskunnan hallitusta toteuttamaan kuluttajille suunnatun kattavan tiedottamisohjelman, ja katsoo, että läheisempi yhteistyö jäsenvaltioiden hallitusten ja unionin toimielinten välillä jää kaikkein tehokkaimmaksi keinoksi kuluttajien luottamuksen palauttamiseksi kaikilta osin; 6. Kehottaa komissiota toimittamaan parlamentille hallussaan olevat tieteelliset todisteet, joiden perusteella se on laatinut ehdotuksen, että kieltoa purettaisiin gelatiinin, talin ja siemennesteen osalta, samoin kuin kuvauksen toteutetuista uusista tieteellisistä kokeista, niiden tulokset ja tiedon siitä, kuka ne on suorittanut ja millaisen arvion toimivaltaiset tieteelliset asiantuntijat ja erityisesti eläinlääketieteellinen komitea ovat antaneet kyseisistä kokeista; 7. Kehottaa Yhdistyneen kuningaskunnan hallitusta lopettamaan yhteistyöstä kieltäytymispolitiikkansa ja sen sijaan osallistumaan toimintasuunnitelman laatimiseen luottamuksen palauttamiseksi naudanliha-alaan; kiinnittää huomiota siihen, että niiden yhteisön menettelyjen määrä, jotka yksittäisen neuvoston jäsenen toiminta voi pysäyttää, osoittaa selvästi tarpeen laajentaa määräenemmistöäänestysten alaa HVK:ssa ennen unionin seuraavaa laajentumista; 8. Pitää myönteisenä komission päätöstä vastata parlamentin 23. toukokuuta 1996 antamassaan lausunnossa ((Kyseisen päivän istunnon pöytäkirja, osa II, kohta 1, alakohta 16)) maataloustuotteiden hinnoista vuosille 1996/97 esittämään pyyntöön toteuttaa lisätoimenpiteitä ja antaa käyttöön tarvittavat varat naudanlihan tuottajiin kohdistuvien kielteisten taloudellisten vaikutusten vähentämiseksi minimiin kaikissa EU:n jäsenvaltioissa ja pyytää komissiota ottamaan huomioon parlamentin edellä mainitussa 23. toukokuuta 1996 antamassa lausunnossa ilmaiseman halukkuuden varata tukirahastoon poikkeuksellinen 30 miljoonan ecun summa; 9. Kehottaa komissiota löytämään tapoja, joilla erilaiset eläinlääkintäjärjestelmät yhdenmukaistetaan paremmin soveltamalla EU:n eläinlääkintähenkilöstöä koskevia standardeja kaikkiin EU:n jäsenvaltioihin; 10. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille.